钦定古今图书集成/明伦汇编/交谊典/第056卷 > 《冬末以事之东都湖城遇孟云卿复归刘颢宅宿燕饮散因为醉歌》前人
## 钦定古今图书集成/明伦汇编/交谊典/第056卷 > 《冬末以事之东都湖城遇孟云卿复归刘颢宅宿燕饮散因为醉歌》前人

“疾风吹尘暗河县，行子隔手不相见。湖城城南一开
眼，驻马偶识云卿面。向非刘颢为地主，懒回鞭辔成
高宴。刘侯欢我携客来，置酒张灯促华馔。且将款曲
终今夕，休语艰难尚酣战。照室红炉促曙光，萦窗素
月垂文练。天开地裂长安陌，寒尽春生洛阳殿。岂知
驱车复同轨，可惜刻漏随更箭。人生会合不可常，庭”
树鸡鸣泪如霰。